
Félfolyamatos osztófalas kolonna tervezése

Kulcsszavak: félfolyamatos desztilláció, osztófalas kolonna, dinamikus szimuláció
   A desztilláció a legszélesebb körben alkalmazott módszer folyadékelegyek szétvá-lasztására, amely egy, a gőz-folyadék egyensúlyra épülő, diffúziós vegyipari eljárás.
   Szakaszos berendezések esetében a szétválasztandó elegy meghatározott mennyi-ségben kerül betáplálásra az üstbe. Az üstben történő hőközléssel a folyadékot részle-gesen elpárologtatjuk. A keletkezett gőz végighalad az oszlopon, majd kondenzáljuk és az így kapott folyadék egy részét refluxként visszavezetjük az oszlopba, másik részét pedig desztillátumként összegyűjtjük. A szakaszos desztilláció nagy hátránya a beren-dezések nagy energiaigénye.
   A félfolyamatos desztillációt egy egyedi szakaszos eljárásként lehet értelmezni, ahol a szétválasztandó elegy betáplálása részben folyamatosan történik. Alkalmazásá-val csökkenthető a művelet energiaigénye, de az irodalomban csak rendkívül korláto-zottan vizsgálták.
   Az osztófalas kolonna a Petlyuk-kolonna elrendezés alkalmazása egy héjon belül. A fal megosztja a torony belső terét, több részre osztva ezzel a folyadék- és gőzáramo-kat. Osztófalas elrendezés alkalmazásával csökkenthető a többkomponensű elegyek szétválasztásának energiaigénye. A kutatás célja a félfolyamatos eljárás és az osztófa-las elrendezés kombinálásával, amit az irodalomban korábban még nem vizsgáltak, egy energiatakarékosabb berendezés tervezése. A kolonna működését egy n-hexán, n-heptán, n-oktán összetételű, háromkomponensű elegy példáján keresztül vizsgáltam a Chemcad folyamatszimulátor felhasználásával.



